KLASA: UP/I-034-01/24-01/91

URBROJ: 711-02-02/06-2025-2

Zagreb, 04. ožujka 2025.

**TOMISLAV GOLUBIĆ**

**Zastupnik u Hrvatskom saboru**

**Predmet: TOMISLAV GOLUBIĆ, zastupnik u Hrvastkom saboru**

**-** *Obavijest, dostavlja se*

Sukladno odredbi članka 42. stavka 1. Zakona o sprječavanju sukoba interesa („Narodne novine“, broj 143/21. i 36/24., u daljnjem tekstu: ZSSI) obavještavamo Vas da je Povjerenstvo za odlučivanje o sukobu interesa u sastavu Aleksandre Jozić-Ileković, Ines Pavlačić, Nike Nodilo Lakoš, Igora Lukača i Ane Poljak (u daljnjem tekstu: Povjerenstvo) dana 04. ožujka 2025. godine odlučilo da u odnosu na Vas **ne postoje pretpostavke za pokretanje postupka** vezano za moguću povredu odredbe članka 7. točka c).

Naime, Povjerenstvo je dana 12. studenog 2024. godine zaprimilo neanonimnu prijavu (koja je ujedno proslijeđena i određenim drugim državnim tijelima) u kojoj je navedeno da ste kao pročelnik Upravnog odjela u Gradu Koprivnici u dogovoru s gradonačelnikom Mišelom Jakšićem dogovarali poslove s tvrtkom „Švenda građenje d.o.o.Koprivnica“ i „Mijatović, obrt za upravljanje nekretninama, fasaderske i građevinske radove Koprivnički bregi“. Navedeno je da ste kao pročelnik koji odlučuje o odabiru izvođača radova dogovarali navedene tvrtke da provode radove na većini jednostavnih postupaka javne nabave bez jasno utvrđenih kriterija, a zauzvrat da je dogovoren rad na vili kraj Ferdinandovca.

Člankom 41. stavkom 1. ZSSI-a propisano je da Povjerenstvo može pokrenuti postupak po službenoj dužnosti i povodom vjerodostojne i osnovane prijave o mogućoj povredi toga Zakona.

Sukladno članku 42. stavku 1. ZSSI-a, kada Povjerenstvo utvrdi da su ispunjene pretpostavke za pokretanje postupka iz članka 41. stavka 1. toga Zakona, dužno je obavijestiti obveznika o postojanju pretpostavki za pokretanje postupka, kao i o činjeničnim utvrđenjima te zatražiti njegovo očitovanje.

Povjerenstvo prvenstveno ističe da seu ovom konkretnom slučaju navodi prijave odnose na razdoblje kada ste obavljali poslove pročelnika Upravnog odjela u Gradu Koprivnici, a kako pročelnici sukladno članku 3. ZSSI-a nisu obveznici navedenog zakona, Povjerentsvo u odnosu na navedeno postupanje nije ovlašteno pokretati postupak niti utvrđivati možebitne povrede navedenog zakona, slijedom čega je donijelo donijelo odluku da ne postoje pretpostavke za pokretanje postupka vezano za moguću povredu odredaba članka 7. točka c), ZSSI-a.

PREDSJEDNICA POVJERENSTVA

Aleksandra Jozić-Ileković, dipl. iur.

Dostaviti:

1. Obveznik Tomislav Golubić, osobnom dostavom
2. Podnositelju prijave
3. Objava na internetskoj stranici Povjerenstva
4. Pismohrana